Funkcionalni i nefunkcionalni zahtevi

**Funkcionalni zahtevi**

* **Profil konobara**

Kada se konobar uloguje u sistem, izabere za koji sto se vrši primanje ili završavanje porudžbine.

* **Primanje porudžbine**

Konobar prima porudžbinu od gosta koja sadrži hranu i piće. Porudžbinu kasnije unosi u sistem kako bi kuvar i šanker videli jela i pića. Status jela se postavlja u “potrebno pripremiti”. Status porudžbine je “prihvaćen“. Konobar može i odbiti porudžbinu.

* **Završavanje porudžbine**

Konobar u sistemu označava da završava porudžbinu za neki sto i vrši naplatu. Status porudžbine je “završen”, a kada se naplati onda je “plaćen”.

* **Otkazivanje jela/pića sa porudžbine**

Konobar ima mogućnost da otkaže jelo ukoliko je status jela “potrebno pripremiti”. Tada se status jela menja u “otkazano”.

* **Profil kuvara i šefa kuhinje**

Kuvar i šef kuhinje imaju sledeće mogućnosti:

* **Upravljanje jelovnikom**

Šef kuhinje ima mogućnost kreiranja, čitanja, menjanja i brisanja jelovnika. Prilikom kreiranja jelovnika unosi jela i njihovu cenu.

* **Upravljanje jelima**

Šef kuhinje ima mogućnost kreiranja, čitanja, menjanja i brisanja jela.

Prilikom kreiranja jela definiše se ime, opis, nabavna cena, vreme pripreme, tip jela i slika jela.

* **Priprema jela**

Kada stigne obaveštenje da je potrebno pripremiti neko jelo, šef kuhinje ili kuvar pripremaju to jelo. Status jela je tada “u pripremi”. Kada se spremi jelo, obaveštavaju sistem. Status jela se menja u “spremno”.

* **Profil menadžera**

Menadžer ima sledeće mogućnosti:

* + CRUD operacije nad zaposlenima
  + CRUD operacije nad kartama pića
  + CRUD operacije nad pićima
  + Kreiranje izveštaja
  + View nad izveštajima

Prilikom kreiranja zaposlenog, unosi se njegovo ime, prezime, username, šifra, plata, uloga i datum zaposlenja.

Username mora biti jedintven u sistemu. Prilikom kreiranja i menjanja zaposlenih ne sme ostati praznih polja za podatke.

Prilikom kreiranja pića, definiše se ime, tip pića, opis, nabavna cena i slika. Ime pića mora biti jedinstveno. Kada se kreira ili menja karta pića, unosi se piće i cena za svako piće.

Kada menadžer želi da kreira izveštaj, bira opseg datuma i tip izveštaja. Izveštaji se mogu prikazati na mesečnom, kvartalnom i godišnjem nivou. Tip izveštaja može biti prihod ili rashod. Rashodi restorana su cene za pripremu jela i plate zaposlenih. Prihodi predstavljaju prodata jela i pića.

View izveštaja predstavlja grafički prikaz izveštaja koji je kreirao menadžer.

Ima mogućnost da gleda sve izveštaje.

* **Logovanje konobara u sistem**

Prilikom unošenja porudžbine, menjanje njenog statusa ili vršenja naplate, konobar se mora ulogovati u sistem jednostavnom šifrom. Ukoliko nije unesena tačna šifra sistem izbacuje grešku.

* **Logovanje administracije u sistem**

Kada se administracija loguje unosi korisnicko ime i lozinku. Nakon cega mogu da rade aktivnosti vezane za njihovu ulogu.

* **Profil administratora**

Admin je vlasnik sistema i on vrši kreiranje rasporeda restorana.

**Nefunkcionalni zahtevi**

* **Robusnost**:

Sistem mora biti netolerantan na greške, kako bi maksimalano doprineli pozitivnom iskustvu gosta restorana.

U slučaju brisanja/gubitka/nedostupnosti baze podataka, automatski će biti kreiran po jedan nalog svakog profila korisnika kako bi sistem mogao da funkcioniše. U slucaju nestanka struje, beležiće se uvek poslednje stanje sistema kako bi se zaštitili podaci, dok se sistem ne uključi na alternativni izvor energije

* **Raspoloživost**:

Sistem će biti na raspolaganju korisnicima sistema 365 dana u godini. Iskljucivo ce se koristiti u toku radnog vremena, dok će korisnici većeg prioriteta (Menadžer, Admin, Šef kuhinje) moći da koriste sistem i van ovih vremenskih okvira. U slučaju nadogradnje ili popravke sistema, vršiće se u vremenu tako da ne ometa rad zaposlenih. Iz navedenih razloga, raspoloživost će biti 100%.

* **Sigurnost**:

Sa aspekta sigurnosti, podaci poput lozinki ce biti heširani. Logovanje je omogućeno svim korisnicima sistema. Korisnici nižeg prioriteta (Svi osim Admina, Menadžera i Šefa kuhinje) će imati brz pristup sistemu u vidu kratke lozinke od par brojeva. Interfejs će biti takav da se prioritet daje brzini, a ne sigurnosti, dok će korisnici većeg prioriteta koristiti formu koja će sadržati korisničko ime i teksutalnu šifru ( sigurnost > brzina rada ).

* **Bezbednost**:

Sistem će biti dizajniran i implementiran tako da neće postojati akcije čije će posledice biti štetne po psihicko i fizičko zdravlje korisnika.

* **Performanse**:

Sistem će biti takav da će performanse biti prioritetne. Zbog prioriteta i brzine porudžbine, 90% akcija će morati da ima odziv manji od 3sec. Nakon svake odrađene akcije će pamtiti poslednje stanje radi sigurnosti podataka. Svi novčani iznosi biće zaokruženi na dve decimale. Neće postojati ograničenje broja korisnika. Pristup bazi treba da bude konkurentan, tako da već preuzetu porudžbinu ne moze preuzeti neko drugi.